Emakumeen genitalen mutilazio

Emakumeen genitalen mutilazioa (EMG) emakumeen kanpoko genitalen erauzketa da. Emakumeen osasuna eta bizitza arriskuan jartzen duen heinean, sexu eskubideen aurkako praktika bat da, eta genero indarkeria modu bat. Tradizioz zenbait lurraldetan praktikatzen da, emakumeen sexu-gozamena mugatzeko asmoz. Ez du helburu terapeutikorik izaten. Ablazioren ondorioz, sarketa eta erditzea mingarriak gertatzen dira. Hori dela eta, herrialde askotan espetxearekin zigortzen da.https://w390w.gipuzkoa.net/WAS/CORP/DBKVisorBibliotecaWEB/pdf/674667?servidor=prod&amicus=674667 

Afrika eta Asiako 30 herrialdetan praktika bortitz hori jasan duten eta egun bizirik dauden 200 milioi emakume daudela kalkulatu zuen UNICEF erakundeak 2016ko azterketan.

Saharaz hegoaldeko Afrikako 27 estatu burujabetako hainbat talde etnikok, Asia eta Ekialde Erdialdeko zenbait taldek eta mundu osora barreiatu diren talde horietako migratzaileek praktikatzen dute mutilazio hau. Horren barruan, klitoriaren ablazioa, aluaren ezpainen ablazioa, infibulazioa (aluaren ezpainen ablazioa eta bulbaren itxiera) eta klitoriaren kauterizazioa, eskarifikazioa, ebakidura eta puntzioa bereizten dira.

2018ko ikerketa baten arabera, 1995 eta 2016 urte artean, %71etik %8ra jaitsi zen emakumeen genitalen mutilazioa pairatzen zuten neskato afrikarren kopurua kontinente horretan, batik bat, emakume afrikarrek egindako lanari esker.

 Jatorria 
William George Brownek 1799an Travels in Africa liburuan deskribatu bazuen ere, XIX. mendearen erdialdean Richard Francis Burton esploratzaile ingelesak somaliarrek "izaera hotza" zutela ikusi zuen, "arrazoi natural eta artifizialen ondorioz". Izan ere, ohiturak ez du jatorri ziurra, eta iniziazio-erritual hori Afrika, Ekialde Ertaina eta beste herrialde batzuetako neskatiletan egiten zela uste da.

Bertsio batzuen arabera, antzinako Egipton hasi zen eta handik aurrera Afrikako gainerako lurraldeetara zabaldu zen. Batez ere Afrika erdialdean dagoen arren, ez da kontinente horretara mugatzen, Asia, Europa, Ozeania eta Amerikako hainbat herrialdetan ere ikus baitaiteke.https://www.uv.es/CEFD/17/blucas_antropo.pdf

 Ablazio motak 
Mutilazio mota desberdinak daude:https://www.who.int/es/news-room/fact-sheets/detail/female-genital-mutilation
 Klitoriaren moko-azalaren anputazioa (Erdainkuntza). Klitori zatia edo osoa (Klitoridektomia) anputatu daiteke. 
 Beste modu bat Klitoriaren moko-azalaren anputazioarekin batera ezpain txikiak moztea, bakarrik ezpainak utzirik.
 Infibulazioa, modu larriena: dena kentzen dute, ezpainak, ezpain txikiak eta klitoriaren moko-azal. Ondoren, bulbaren bi aldeak josten dira, ia itxita geratu arte, eta zulo bakarra uzten dute hilekoaren odolarentzat eta gernuarentzat. "Zirkunzisio faraonikoa" esaten zaio.
 Medikuntzakoak ez diren helburuekin kanpoko genitalei min ematen dien beste edozein prozedura: emakumeen genitalak zulatzea, ebakitzea, karrakatzea edo kauterizatzea.

 Osasun ondorioak 
Praktika horren ondorioak negatiboak dira emakumeen osasunean; honako ondorio hauek ditu:
 Berehalako ondorioak 
 Min handia.
 Odoljario larriak.
 Tetanos.
 Sepsia (infekzioak).
 Gernu-arazoak (gernu-erretentzioa)
 Zauriak genitaletan.
 Lesioak ondoko ehun genitaletan.

 Epe luzeko ondorioak =
 Nahasmendu psikologikoak
 Kisteak
 Infekzio errepikariak maskurian eta gernuan
 Antzutasuna
 Erditzearen konplikazioak
 Jaioberria hiltzeko arriskua handitzea
 Ebakuntza kirurgiko berrien beharra.
 Obasanjoren adierazpena 
2003ko otsailaren 6an, Emakumeen genitalen mutilazioaren aurkako adierazpen ofiziala egin zuen Stella Obasanjo nigeriarrak. Batzorde Inter Afrikarrean praktika honen aurka mintzatu zen herrialdeko lehen dama izan zen. Ordutik, Emakumeen Genitalen Mutilazioarekiko Zero Tolerantziaren Eguna egiten da otsailaren 6an.

 Datuak herrialdez herrialde 
Afrikan, Indonesian, Iraken eta Yemenen ablazioa jasan duten 15-49 urteko nesken eta 0-14 urteko nesken ehunekoa. UNICEF 2016.

 Estatua  Ablazioarekin neskatoen eta emakumeen ehunekoa 15 eta 45 urte bitartekoak Ablazioarekin neskatoen eta emakumeen ehunekoa  0 eta 14 urte arte bitartekoak Benin  % 9   % 0,2  Burkina Faso  % 75   % 13  Kamerun  % 1   Daturik ez Afrika Erdiko Errepublika  % 24   % 1  Txad  % 44   Daturik ez Djibuti  % 93   Daturik ez Egipto  % 87  % 14 Eritrea  % 83  % 33 Etiopia  % 74  % 24 Gambia  % 75  % 56 Ghana  % 4  % 1 Ginea  % 97  % 46 Ginea Bissau  % 9  % 0,2  Indonesia  % 49   % 49  Irak  % 8   Daturik ez Boli Kosta  % 38   % 10  Kenya  % 21   % 3  Liberia  % 50   Daturik ez Mali  % 89   Daturik ez Mauritania  % 69   % 54  Niger  % 2   Daturik ez Nigeria  % 25   % 17  Senegal  % 25   % 13  Sierra Leona  % 90   % 13  Somalia  % 98   Daturik ez Sudan  % 87  % 32  Tanzania  % 15   Daturik ez Togo  % 5   % 0,3  Uganda  % 1   % 1  Yemen  % 19   % 15 

Estimazio «global» honetan ez dira sartzen ablazioa egiten duten migratzaileen helmugako herrialdeak, hala nola Europa, Japonia, Australia edo Estatu Batuak; ezta, tradizio errotua izanik, daturik ez duten herrialde batzuk ere, hala nola India, Oman, Saudi Arabia eta Malaysia.  (Van Baelen, Ortensi y Leye 2016)

 Emakumeen genitalen mutilazioa, Espainiako Erresuman 
Espainiako Erresuman bizi diren 0 eta 14 urte arteko 15.000 edo 17.000 neskatok beren genitalen mutilazioa pairatzeko arriskua dutela zenbatetsi da.

11/2003ko Legearen bitartez, Espainiako Zigor Kodeak emakumeen genitalen mutilazioa lesio delitua zela ezarri zuen. Zigor Kodearen 149. artikuluaren bigarren zatian adierazten denez, 6 eta 12 urte arteko kartzelaldia ekar dezake; eta, lesioaren biktima haurra edo desgaitasuna duen emakumea baldin bada, haurraren interes gorenaren izenean, epaile batek guraso-ahalmena, tutoretza, kuratela, zaintza edo harrera ahalmenak mugatu ditzake.

2015ean, Espainiako Osasun Ministerioak osasun sisteman jarduten duten langileei zuzendutako protokoloa argitaratu zuen.

 Emakumeen genitalen mutilazioa Euskadin 
2016an Osakidetzak eta Emakundek gida bat sortu zuten mutilazio honen aurkako jokabidea arautzeko, Emakumeen eta nesken mutilazio genitalaren aurreko jokabiderako gomendioen gida, osasun sisteman aritzen diren profesionalei, sanitario eta soziosanitarioei, zuzendutakoa.

 Ikusi ere 
 Emakumeen Genitalen Mutilazioaren Aurkako Nazioarteko Eguna

 Erreferentziak 

 Kanpo estekak 

 Emakumeen eta nesken mutilazio genitalaren aurreko jokabiderako gomendioen gida (Osakidetza eta Emakunde, 2016)

Kategoria:Mutilazioa
Kategoria:Kirurgia
Kategoria:Emakumeen osasuna
Kategoria:Emakumeen aurkako indarkeria
Kategoria:Emakumearen eskubideak
Kategoria:Haurren aurkako biolentzia